Document ID: 31993D0352

31993D0352
L 144/25
SLUŽBENI LIST EUROPSKE UNIJE
01.06.1993.
ODLUKA KOMISIJE
od 1. lipnja 1993.
o utvrđivanju odstupanja od uvjeta za odobravanje graničnih inspekcijskih postaja smještenih u lukama u kojima se istovaruje riba
(93/352/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 90/675/EEZ od 10. prosinca 1990. o utvrđivanju načela kojima se uređuje organizacija veterinarskih pregleda proizvoda koji se unose u Zajednicu iz trećih zemalja (1) kako je zadnje izmijenjena Direktivom 92/118/EEZ (2), a posebno njezin članak 18. stavak 4.,
budući da granične inspekcijske postaje moraju udovoljiti općim zahtjevima propisanim u Direktivi 90/675/EEZ; budući da su Odlukom Komisije 92/525/EEZ (3) propisani dodatni i nužni uvjeti kako bi se omogućilo odobravanje tih postaja;
budući da je u odnosu na istovar ribe u lukama potrebno voditi računa o odstupanju od određenih odredbi koje se odnose na granične inspekcijske postaje i osoblje odgovorno za organizaciju kontrola;
budući da je s tim u vezi primjereno uzeti u obzir zdravstvene uvjete za proizvodnju i stavljanje na tržište proizvoda ribarstva propisane Direktivom Vijeća 91/493/EEZ (4) za uvjete odobravanja graničnih inspekcijskih postaja koje su smještene u lukama gdje se istovaruje riba;
budući da nadležna tijela država članica moraju imati mogućnost imenovanja službenih osoba nadležnih za kontrolu ribe koje moraju imati zahtijevanu osposobljenost za ovu vrstu kontrole;
budući da su mjere predviđene ovom Odlukom u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
Nadležno tijelo države članice imenuje službenika koji je posebno obučen da bude nadležan za obavljanje pregleda ribe na graničnim inspekcijskim postajama smještenim u lukama u kojima se obavlja istovar ribe. Nadležno tijelo obavješćuje druge države članice i Komisiju.
Članak 2.
Odstupajući od točke 2. Priloga Odluci 92/525/EEZ, istovar i iskrcaj ribe mora se obaviti u skladu s poglavljem II. točkom 2. Priloga Direktivi 91/493/EEZ.
Članak 3.
Ova Odluka je upućena državama članicama.
Sastavljeno u Bruxellesu 1. lipnja 1993.

Labels: 8
3
5
6